Projektas

Lietuvos Respublikos Vyriausybė

nutarimas

DĖL VIEŠOSIOS ĮSTAIGOS LIETUVOS AUKŠTOSIOS JŪREIVYSTĖS MOKYKLOS REORGANIZAVIMO JUNGIMO BŪDU PRIJUNGIANT PRIE VIEŠOSIOS ĮSTAIGOS VILNIAUS GEDIMINO TECHNIKOS UNIVERSITETO, PRITARIMO VILNIAUS GEDIMINO TECHNIKOS UNIVERSITETUI VYKDYTI JŪRŲ INŽINERIJOS IR JŪRŲ TECHNOLOGIJŲ STUDIJŲ KRYPČIŲ KOLEGINIŲ STUDIJŲ PROGRAMAS, VALSTYBĖS TURTO PERDAVIMO PAGAL VALSTYBĖS TURTO PATIKĖJIMO SUTARTĮ IR LIETUVOS RESPUBLIKOS SEIMO NUTARIMO „DĖL LIETUVOS RESPUBLIKOS SEIMO 2011 M. KOVO 15 D. NUTARIMO NR. XI-1277 „DĖL VILNIAUS GEDIMINO TECHNIKOS UNIVERSITETO STATUTO PATVIRTINIMO“ PAKEITIMO“ PROJEKTO PATEIKIMO LIETUVOS RESPUBLIKOS SEIMUI

2024 m. d. Nr.

Vilnius

Vadovaudamasi Lietuvos Respublikos civilinio kodekso 2.97 straipsnio 3 dalimi, Lietuvos Respublikos mokslo ir studijų įstatymo 10 straipsnio 4 dalimi, 34 straipsnio 2 dalimi, 35 straipsnio 4 dalimi, 38 straipsnio 3 dalimi, 87 straipsniu, Lietuvos Respublikos viešųjų įstaigų įstatymo Nr. I-1428 pakeitimo įstatymo 2 straipsnio 16 dalimi, Lietuvos Respublikos viešųjų įstaigų įstatymo (įstatymo redakcija, galiojusi iki 2024 m. balandžio 30 d.) 15 straipsniu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsniu, 23 straipsnio 1 dalimi, įgyvendindama Lietuvos Respublikos Vyriausybės 2024 m. vasario 21 d. nutarimą Nr. 139 „Dėl pritarimo viešosios įstaigos Lietuvos aukštosios jūreivystės mokyklos reorganizavimui prijungimo prie viešosios įstaigos Vilniaus Gedimino technikos universiteto būdu“, Trumposios pakopos ir koleginių studijų programų vykdymo universitete tvarkos aprašo, patvirtinto Lietuvos Respublikos Vyriausybės 2017 m. kovo 1 d. nutarimu Nr. 149 „Dėl Lietuvos Respublikos mokslo ir studijų įstatymo įgyvendinimo“, 3 punktą, Lietuvos Respublikos Vyriausybės 2007 m. rugsėjo 26 d. nutarimo Nr. 1025 „Dėl valstybės ir savivaldybių turtinių ir neturtinių teisių įgyvendinimo viešosiose įstaigose“ 2.2 papunktį ir Lietuvos Respublikos Vyriausybės 2001 m. sausio 5 d. nutarimą Nr. 16 „Dėl valstybės turto perdavimo patikėjimo teise ir savivaldybių nuosavybėn“, Lietuvos Respublikos Vyriausybė nutaria:

1. Reorganizuoti nuo 2024 m. spalio 1 d. viešąją įstaigą Lietuvos aukštąją jūreivystės mokyklą jungimo būdu prijungiant prie viešosios įstaigos Vilniaus Gedimino technikos universiteto, kuriam pereina visos reorganizuojamos viešosios įstaigos Lietuvos aukštosios jūreivystės mokyklos teisės ir pareigos.

2. Patvirtinti viešosios įstaigos Lietuvos aukštosios jūreivystės mokyklos reorganizavimo jungimo būdu prijungiant prie viešosios įstaigos Vilniaus Gedimino technikos universiteto sąlygas (pridedama).

3. Pritarti Lietuvos Respublikos Seimo nutarimo „Dėl Lietuvos Respublikos Seimo 2011 m. kovo 15 d. nutarimo Nr. XI-1277 „Dėl Vilniaus Gedimino technikos universiteto statuto patvirtinimo“ pakeitimo“ projektui ir jį pateikti Lietuvos Respublikos Seimui.

4. Pritarti, kad Vilniaus Gedimino technikos universitetas gali pradėti vykdyti jūrų inžinerijos ir jūrų technologijų studijų krypčių koleginių studijų programas.

5. Pavesti Lietuvos Respublikos švietimo, mokslo ir sporto ministerijai įgyvendinti valstybės, kaip viešosios įstaigos Vilniaus Gedimino technikos universiteto savininkės, turtines ir neturtines teises ir pareigas.

6. Perduoti viešajai įstaigai Vilniaus Gedimino technikos universitetui Lietuvos Respublikos Seimui teikiamame tvirtinti Vilniaus Gedimino technikos universiteto statute numatytai veiklai vykdyti valstybei nuosavybės teise priklausantį ir šiuo metu viešosios įstaigos Lietuvos aukštosios jūreivystės mokyklos patikėjimo teise valdomą nekilnojamąjį turtą (pagal šio nutarimo priedą) valdyti, naudoti ir disponuoti juo patikėjimo teise pagal valstybės turto patikėjimo sutartį 99 metams.

7. Nustatyti, kad perduodamo turto, nurodyto šio nutarimo 6 punkte, panaudojimas pagalbinei ekonominei veiklai vykdyti negali viršyti 20 procentų viešosios įstaigos Vilniaus Gedimino technikos universiteto valdomos infrastruktūros metinio pajėgumo.

8. Įgalioti:

8.1. Švietimo, mokslo ir sporto ministeriją sudaryti šio nutarimo 6 punkte nurodyto turto valstybės turto patikėjimo sutartį;

8.2. socialinės apsaugos ir darbo ministrę, laikinai einančią švietimo, mokslo ir sporto ministro pareigas, Moniką Navickienę, o jai negalint dalyvauti – švietimo, mokslo ir sporto viceministrą Justą Nugarą atstovauti Lietuvos Respublikos Vyriausybei, svarstant nurodytą nutarimo projektą Lietuvos Respublikos Seime. Jeigu švietimo, mokslo ir sporto viceministras Justas Nugaras negali dalyvauti, Vyriausybei atstovauja švietimo, mokslo ir sporto viceministrė Agnė Kudarauskienė.

9. Pripažinti netekusiais galios:

9.1. Lietuvos Respublikos Vyriausybės 2008 m. lapkričio 4 d. nutarimą Nr. 1121 „Dėl Lietuvos aukštosios jūreivystės mokyklos statuto patvirtinimo“ su visais pakeitimais ir papildymais;

9.2. Lietuvos Respublikos Vyriausybės 2011 m. lapkričio 9 d. nutarimą Nr. 1327 „Dėl Lietuvos aukštosios jūreivystės mokyklos pertvarkymo“ su visais pakeitimais ir papildymais.

10. Šio nutarimo 4, 6, 7 ir 9 punktai įsigalioja 2024 m. spalio 1 d.

Ministras Pirmininkas

Švietimo, mokslo ir sporto ministras